|  |
| --- |
| **GRB RH****REPUBLIKA HRVATSKA****ZADARSKA ŽUPANIJA****privlaka grbOPĆINA PRIVLAKA**Ivana Pavla II 4623 233 PRIVLAKA |

KLASA: 008-01/22-01/05

URBROJ: 2198-28-03-22-1

Privlaka, 15. veljače 2022. godine

**PREDMET: Poziv za sudjelovanje u otvorenom javnom savjetovanju u donošenju Odluke komunalnom redu Općine Privlake**

Poštovani,

pozivamo Vas da sudjelujete u otvorenom savjetovanju u donošenju Odluke o komunalnom redu Općine Privlaka u skladu sa člankom 11. Zakona o pravu na pristup informacijama (Narodne novine broj 25/13, 85/15).

Tema savjetovanja je: Prijedlog Odluke o komunalnom redu.

Opis savjetovanja: Ovom Odlukom se propisuje komunalni red i mjere za njegovo provođenje na području Općine Privlaka, a naročito se propisuje:

1. uređenje naselja, koje obuhvaća uređenje pročelja, okućnica i dvorišta zgrada u vlasništvu fizičkih ili pravnih osoba u dijelu koji je vidljiv površini javne namjene, te određivanje uvjeta za postavljanje tendi, reklama, plakata, spomen-ploča na građevinama i druge urbane opreme te klimatizacijskih uređaja, dimovodnih, zajedničkih antenskih sustava i drugih uređaja na tim zgradama koji se prema posebnim propisima grade bez građevinske dozvole i glavnog projekta, te određivanje uvjeta za držanje životinja

2. način uređenja i korištenja površina javne namjene i zemljišta u vlasništvu jedinice lokalne samouprave za gospodarske i druge svrhe, uključujući i njihovo davanje na privremeno korištenje, građenje građevina koje se prema posebnim propisima grade bez građevinske dozvole i glavnog projekta te održavanje reda na tim površinama

3. uvjete korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

4. održavanje čistoće i čuvanje površina javne namjene, uključujući uređenje i održavanje javnih zelenih površina te uklanjanje snijega i leda s površina javne namjene,

5. prikupljanje, odvoz i postupanje s prikupljenim komunalnim otpadom

6. mjere za osiguranje mogućnosti korištenja površina javne namjene na način koji omogućava kretanje osoba s posebnim potrebama

7. mjere za provođenje Odluke uključujući i prekršajne odredbe.

Molimo zainteresiranu javnost da sudjeluje u donošenju Odluke o komunalnom redu upisivanjem svojih komentara i primjedbi na predviđenom obrascu.

Savjetovanje je otvoreno do **17. ožujka 2022. godine.**

Napomena: Nakon završetka savjetovanja objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

OPĆINA PRIVLAKA

JEDINSTVENI UPRAVNI ODJEL

Pročelnica

Ivana Skoblar Šango, mag.iur